તમે તો ક્ષણક્ષણના ઓડિયો-વિડિયો પ્રત્યાયનના યુગમાં છો. વૉટ્‍સએપ, ફેસબુક – આ બધાં મેળવી આપે છે, જોડેય છે; પણ જ્યારે રસ્તા-મોડ-મંઝિલ બદલાઈ જાય, નવી દિશા લેવી પડે ત્યારે પેલાં બધાં જ; વ્યતીતને વર્તમાન પર ઝીંકતાં રહે છે. જીવવાનું એના દરેક તબક્કે પડકાર છે… ઉપાડ્યે જ છૂટકો. પ્રિયને ભૂલવાનું, ચાહીનેય અઘરું છે. સમય એમાં મદદ કરે એ જ સત્ય છે. છતાં મેં તારાં મમ્મીને – અમે ફરી કદી નહીં મળવાના મોડ પર હતાં તે દિવસે – ‘વિદાય’-ની થોડીક પંક્તિઓ આપેલી. જે આપણને બધાંને આંખોમાં નમી લાવવા માટે સદાકાળ સાથ આપે એવી છે :